2016-os Formula–1 bahreini nagydíj
A bahreini nagydíj volt a 2016-os Formula–1 világbajnokság második futama, amelyet 2016. április 1. és április 3. között rendeztek meg a bahreini Bahrain International Circuiten, Szahírban. Ezen a hétvégén debütált a Formula–1-ben Stoffel Vandoorne, miután Fernando Alonso Ausztráliában balesetet szenvedett, és orvosai erre a hétvégére eltiltották a versenyzéstől, a McLaren pedig a belgát jelölte ki a helyére.